Downloaded from YTS.MX
SUDNICA SJEDINJENIH DRŽAVA
Official YIFY movies site: YTS.MX
2008. G.
Nizak tip.
Pokraj one žene. Razgovara s njom.
Upravo izlazi. Evo ga. To je on.
Tim, kako je prošlo?
Optužbe protiv jednog košarkaškog suca
da se kladio pa čak i utjecao na ishod utakmica
potresaju NBA.
Povjerenik David Stern rekao je
da je to najgora situacija s kojom se suočio
kao čelnik Nacionalnog košarkaškog saveza (NBA).
Ovo nije ništa drugo nego čin izdaje.
Bivši sudac NBA lige Tim Donaghy
priznao je krivnju za klađenje na košarkaške utakmice,
uključujući utakmice u kojima je sudio.
Uz to postoje tvrdnje da je Donaghy možda surađivao s mafijom
u skandalu s namještanjem rezultata.
Sudac kojem je povjeren integritet igre,
a sad mu se prijeti smrću.
Je li vaš klijent ikad na terenu donio odluku
pod utjecajem druženja s kockarima?
Nije bilo sugestije da je učinio išta neprimjereno
u pogledu suđenja tih utakmica.
Ovo nije situacija u kojoj su se namještale utakmice.
Poriče da se to dogodilo?
Apsolutno i bezuvjetno.
Što radimo ovdje?
Znam što radimo ovdje.
Pokušavamo dokučiti Timmyjeve utakmice.
Tim Donaghy, jedan od sudaca…
Svi su uvijek pitali: „Je li namjestio utakmice?”
Donaghyjeva dva navodna suučesnika Thomas Martino i James Battista.
Namjestio ih je kao car. Bio je najbolji.
To je jedino pozitivno što mogu reći o njemu.
Nitko nije znao kontrolirati zviždaljku kao Timmy.
NBA-OV SLUŽBENI KOMENTAR OVOG DOKUMENTARCA:
TIM DONAGHY OSUĐEN JE ZA ZLOČIN…
…NEMA TEMELJA ZA PONOVNO OTVARANJE TOGA.
Jedne mi je noći rekao…
Sjećam se da je to rekao.
„Mogu utjecati na utakmice po 6 poena za jedne ili druge.”
NETFLIXOVA DOKUMENTARNA SERIJA
TACOS, ROŠTILJ, PIZZA, PILETINA
Učinio sam nešto glupo i nedokučivo.
Imao sam sjajan posao, sjajnu obitelj, lijepu kuću, super aute.
Bome sam si sjebao život.
Odrastao sam u okrugu Delaware.
OKRUG DELAWARE, PENNSYLVANIA
Volio sam košarku dok sam odrastao.
To je jedino što sam radio, o čemu sam sanjao i čega sam želio biti dio.
Odrastao sam kraj Philadelphije. Momčad Sixersa bila je sjajna.
Osvojili su prvenstvo.
Gledao sam sve utakmice.
Tata je bio uspješan sveučilišni sudac.
Suci su Jerry Donaghy iz Havertowna u Pennsylvaniji…
Vidio sam kako se sprijateljio s ostalim sucima.
Od malih sam nogu vidio
koliko je uzbudljivo biti dio košarkaške igre.
Okrug Delaware čuven je po tome što su odande mnogi suci NBA lige.
Tehnička pogreška! Ovdje!
Joe Crawford bio je legenda u okrugu Delaware.
Ti! Van!
Tu su i Javie, Strom, Middleton,
Callahan, Washington.
Lavitsky! Prekini!
Svi su bili iz Philadelphije, pa sam pomislio:
„Ako mogu oni, zašto ne bih i ja?”
Dobro došli u uvod u košarkaško suđenje.
Ovako se pokreće sat.
Poništavanje koša. Nema koša.
Šut. Polaganje.
Tri boda.
Koraci.
Blokiranje. Držanje. Guranje.
Probijanje.
TEHNIČKA POGREŠKA
NBA mi je dao kartu da odem u Kaliforniju u svoj prvi NBA-ov kamp.
Nakon toga stavili su me da sudim u CBA ligi.
Gospodin je. S njim je ugodno razgovarati.
Ja sam bila stjuardesa, a Tim je sudio u CBA ligi,
gdje su momčadi koje služe za razvoj igrača.
Jednog jutra u 6 sati ušao je u moj zrakoplov.
Bio je iznimno sladak i drzak.
Rekao je: „Sjest ću kraj tebe.”
Odgovorila sam: „Nećeš. Sjest ćeš na svoje mjesto.”
I sjeo je kraj mene.
I tako…
Tako me odmah nasmijao.
I nasmijavao me cijelim putem od Molinea do Chicaga.
Vjenčali smo se na plaži. Bila sam trudna i bosa.
Bili smo samo on i ja, ispred morske vode.
Dali smo fotoaparat za jednokratnu uporabu nekom tko je bio ondje,
taj je snimio fotografije i to je bilo to.
Kad mi je rekao da mu je cilj ući u NBA ligu,
pomislila sam: „To je fantastično!
Kako super! U cijelom SAD-u samo ih je 50.”
Zato sam učinila sve što sam mogla da mu pomognem.
Kad prolaziš kroz manje lige,
mnogo si dana usamljen na putu.
Pitaš se: „Isplati li se to?”
„Hoću li uspjeti? Hoću li ja biti taj koga će izabrati?”
Na dan kad je primio taj poziv,
nazvao me i rekao: „Upao sam.”
Dvije riječi. „Upao sam.”
USPJELI SMO!
Večerašnji suci: Paul Mihalik, Blane Reichelt i Tim Donaghy.
Mihalik, Reichelt i Donaghy.
Moja prva utakmica u NBA ligi bila je gostovanje Houstona kod Indiane.
Rocketsi su osvojili loptu.
Reggie Miller volio je držati i hvatati igrače u bloku.
Volio je šutirati nakon finte i skakati u igrače.
Izjednačena utakmica.
Do Olajuwona. Ulazi u sredinu.
Dosudio sam prekršaj na samom kraju kad je R. Miller skočio u H. Olajuwona.
Odgurnuo ga je ramenom.
Prekršaj nad Olajuwonom.
Suđen je prekršaj u napadu Reggieja Millera!
Ajme, za to je trebalo mnogo hrabrosti od strane mladog suca.
Pogledajte što sve pada na teren.
Navijači Indiane poludjeli su i bacali su predmete na teren.
Činilo se da traje dva sata.
Ponavljao sam Mihaliku:
„Ostalo je samo nekoliko sekundi igre.
Vrati loptu u igru.”
A on kaže: „Ne mogu!
Ovdje je kao na klizalištu. Netko će nastradati.”
Nikad nisam vidio nešto slično.
Ovo mi je deseta godina i nikad prije ovo nisam vidio. Nikad.
Houston Rocketsi pokušavaju zbrisati s terena.
Nadzornik utakmice uzeo je snimku.
Pogledao me i rekao:
„Brzo ćemo saznati hoćeš li uspjeti u ovoj ligi.”
Vratili smo se u hotelsku sobu i pogledali snimku.
Rekao je da je odluka bila ispravna.
Želi li ovaj mladić izrasti u NBA suca, morat će donositi teške odluke.
Postupio je ispravno.
Eno tate.
Kad je NBA angažirao Tima,
vidjela sam da se njegovo držanje promijenilo.
Bio je presretan.
Jason Kidd, divan potez.
Oko Kennyja Smitha, koš i prekršaj.
Nikad mi nije bilo stalo do NBA lige.
Gledao sam je jer je Tim sudio.
Tommy je bio i uvijek će biti Timov kompanjon.
Njih su se dvojica nadopunjavali.
Kao dijete sam donio mnogo loših odluka.
Jednog dana, dok sam bio u prvom razredu,
neka ptica posrala se na stup.
Mislio sam si…
Htio sam kušati to ptičje govno.
I tako sam kušao ptičje govno.
Osjećao sam kao da imam izvantjelesno iskustvo.
Znao sam da sam učinio nešto krivo.
Možda sam već od malih nogu
bio sklon riskiranju.
Bio je jedan od onih koje su sve cure voljele.
Atletski građen, smiješan, zgodan klinac kojeg su svi voljeli.
Imao je uličnu inteligenciju.
Bezbrižan, uvijek je usrećivao ljude.
Svi su htjeli biti s Tommyjem.
Baba i Donaghy nisu bili prijatelji. Bili su poznanici.
Ja sam bio i Jimmyjev i Timmyjev prijatelj.
Ja sam bio njihova poveznica.
Svi trojica išli smo u srednju školu Cardinal O'Hara.
Tim je bio urnebesan.
Šaljivčina. Tip koji bi aktivirao požarni alarm.
OŠTEĆENJE INVENTARA
Jimmy je bio bogobojazan dječak koji je išao u crkvu, kao i mi.
Njegova obitelj bila je vrlo stroga prema njemu.
Možda se zato malo pobunio.
I spetljao s onima.
Jedva jedvice završio sam srednju školu,
jer me bolio kurac za nju.
Ali dobio sam posao u restoranu Lombardo's.
Louis Lombardo zvani Lump dao mi je posao konobara.
Vidio sam drukčiju stranu svijeta.
U '80-ima su ljudi pili i tulumarili.
Koka je bila dobra, kao i plaća.
Svi su dobro živjeli i voljeli život.
Stadion Wrigley Field. Evo postava. Za Philliese…
Jedan je kupac htio posebnu narudžbu.
Kaže: „Mogu li se za 1000 kladiti na Philliese?”
Lump prihvati.
Dobro odigrano na drugu bazu!
I Cubsi pobjeđuju!
Philliesi su izgubili.
Ja konobarim u nadi da ću zaraditi 300 po noći.
Taj seronja upravo je bez rada zaradio 1000!
Tu je počela moja ljubav prema kockanju.
Sitniš je bio 500.
Novčić je 1000.
Poluga je 100 000.
A ako si ušao u moj svijet, barataš balonima.
Balon je milijun.
Sitniš, novčić, poluga i balon.
Ako nisi znao što su, nisi bio pozvan na zabavu.
Životinje.
Bili smo skupina primatelja oklada iz Philadelphije.
Klinci. Primali smo oklade, kladili se.
Postali smo važni igrači jer su naše informacije i znanje koštali ljude.
Izvlačili smo ljudima novac iz džepova
i bili smo dobri.
Ovo im je prilika da pobijede.
Bilo koji sportski događaj o kojem možemo dobiti podatke.
Sveučilišni ragbi. Sveučilišna košarka.
NBA.
Koja god liga. Sve da su i dva jebena žohara.
Samo smo trebali pravu informaciju. A ja sam imao dobru osobnost
i znao dobiti informacije u razgovoru jedan na jedan.
Zatvorit će im napadače. Nemaju što izgubiti.
Morat će s centra terena…
Dosuđena je tehnička pogreška.
Za Juwana.
-Jer se držao za obruč. -Neće biti…
Kad uđeš u NBA ligu, misliš da se sve radi po pravilima,
onako kako piše u pravilniku.
Brzo saznaš: ako želiš ondje opstati,
ne radi se tako.
SUCI I NJIHOVE DUŽNOSTI
Počeo sam shvaćati igru unutar igre
u NBA ligi i dat ću vam primjer.
U Philadelphiji sam sudio utakmicu Sixersa i Bullsa.
Htjeli su da za jedan potez iz okreta suci sude korake.
M. Jordan napravi taj potez iz okreta i ja dosudim korake.
Michael ulazi pod koš. Koraci.
Phil Jackson dojuri s klupe i počne mi srati.
Kažem mu: „Stani malo, Phil. Obojica znamo da je to potez iz okreta
za koji nam govore da sudimo.”
A on kaže: „Možda žele da se to sudi,
ali sigurno ne žele da se sudi njemu.”
Pokazao je na Jordana, koji me u prolazu prostrijelio pogledom.
Ušao sam u svlačionicu. Drugi je sudac rekao:
„Žele da se to sudi, ali ne njemu.”
David Stern strukturirao je ligu
tako da smo mi kao suci znali
da je zvijezdama bolje dati bolji tretman.
Htio sam biti najbolji sudac i napredovati u poretku.
Vidio sam suce koji su sudili finala NBA lige
na koji način sude.
Nisu zvijezdama sudili prekršaje i bili su jako cijenjeni.
Ljudi koji plaćaju tisuće dolara kako bi sjedili uz teren
nisu došli vidjeti Kobea Bryanta, LeBrona Jamesa, Shaquillea O'Neala
kako sjede na klupi.
Nego kako igraju.
Liga ti je šef i želiš da ljudi iz lige smatraju da dobro radiš, jer ako je tako,
na popisu si za doigravanje.
A uz to ide golema količina novca i poštovanja.
Hej! Timothy!
Kao sudac, ako si na putu deset dana
i s istim si momcima, to je poput bratstva.
Postanete obitelj.
Scott Foster bio mi je poput brata.
U ugovoru je pisalo da se ne smiješ ni na što kladiti.
Bilo da je riječ o golfu ili odlasku u kasino.
Mnogi suci išli su u kasina tijekom putovanja i voljeli se kockati.
Katkad smo kao suci pravili male oklade.
Mnogo puta kladili smo se na to tko će dosuditi prvi prekršaj na utakmici.
Cassell. Loptu mu je oduzeo Strickland.
Za dvadeset, trideset, pedeset dolara ili večeru.
Jednom smo to učinili i nakon dvije ili tri minute prve četvrtine
tijela igrača razletjela su se po terenu.
Bilo je raznih takvih situacija.
Ništa mu se ne sudi.
Tehnička pogreška.
Tim Donaghy sudi tehničku pogrešku.
Već drugi put, a večeras je propustio suditi u nekoliko navrata.
Mike Dunleavy prigovara, a Donaghy ga isključuje iz igre.
Primijetila sam da se nešto mijenja.
On bi došao kući,
a ja nisam znala koji je Tim ušao kroz vrata.
Je li to sretni, zabavni Tim
ili Tim koji će spustiti torbu na dnu stubišta,
popeti se do svoje sobe i otići na telefon.
Isključen je Bonzi Wells.
Tim Donaghy cijelu je večer brz na zviždaljci.
Bonzi Wells pridružuje se Mikeu Dunleavyju u svlačionici Portlanda.
Nije dopušteno dirati suca.
Odmah kraj kuće.
Tim, to vjerojatno nije dobra ideja.
Moji roditelji još devet mjeseci žive ovdje.
Znala sam s kim razgovara samo kad je netko zvao na kućni telefon,
a to je obično bio Jack.
Jack Concannon bio je tip iz okruga Delaware.
Zajedno smo igrali golf tri-četiri puta tjedno.
2003. G.
Jack i ja počeli smo se kladiti na američki nogomet, bejzbol.
Jako smo se zajedno zabavljali.
Kad bi Jack nazvao, ja bih rekla: „Tim, zove te djevojka.”
Odmah je znao da je to Jack,
jer razgovarali su pet, šest, sedam puta dnevno.
Dnevno smo pravili po 15 oklada.
Bile uspješne ili ne, to je značilo 5-10 tisuća dolara.
Postali smo poput partnera.
On bi uložio oklade
i na kraju tjedna smo se razračunali.
Nikad neću zaboraviti jedan put dok smo igrali golf.
Prije početka igre kaže mi:
„Daj mi neke pobjednike večerašnjih NBA utakmica.”
Pogledao sam dvoboje u novinama.
Znao sam tko sudi koju utakmicu jer sam pogledao raspored.
Dao sam mu tri utakmice.
Idući me dan nazvao i pitao: „Zar je zaista tako lako?”
Pitam ga što se dogodilo.
Kaže mi: „Svi su pobijedili!”
Jack Concannon kladio se kod Životinja.
Kladio bi se po 500 dolara.
Njegove su oklade porasle.
Počeo se kladiti s po dvije-tri tisuće.
Znao sam da nije tip koji se kladi s toliko.
Pitao sam se koji se vrag događa.
Mnogo sam različitih informacija koristio kako bih odabrao.
Suci dijele informacije jedni s drugima.
Možda neki sudac ima problem s nekim trenerom ili igračem.
Možda je neki trener došao u svlačionicu
prije utakmice i rekao da su neki igrači ozlijeđeni.
Mnoge su informacije bile povjerljive.
Bila sam vrlo svjesna pravila
da se suci ne smiju kladiti ni na što.
Sjećam se da sam mu rekla:
„Bolje ti je da budeš oprezan.
Padneš li, povući ćeš za sobom cijelu našu obitelj.”
Nisam trebao novac.
Uključujući ulaganje u dionice i bonuse za doigravanje
zarađivao sam gotovo 400 000 godišnje.
Bio sam blizu linije koje sam se morao kloniti,
a onda sam je preskočio, dajući odabire za utakmice koje sam sudio u NBA ligi.
Saznao sam da se Jack kladi na Timmyjeve utakmice.
Ako on ima te informacije,
i ja ću ih iskoristiti.
Ako se oni po utakmici klade sa 4-5 tisuća,
mi ćemo se kladiti s 10-20 puta većim iznosom.
On je bio zlatna koka. Nevjerojatno.
Nekoliko godina poslije…
2006. G.
…grdno sam se posvađao sa Životinjama.
Razišli smo se.
Tad sam odlučio pronaći Tima.
Sjedni, kujo!
Tommy, Patty, želim vam čestitati.
Želim vam svu sreću. Bit će to dug život.
Nadam se da ćete imati mnogo djece.
Bog te blagoslovio, Tommy. Volim te svim srcem.
Patty, čuvaj ga. On je šef koji najbolje plaća.
Hvala, volim vas.
Baba je pitao: „Kad je Timmy opet u gradu?”
„Trebam se naći s njim. U nevolji je.”
Pitam: „Kako to misliš da je u nevolji?”
Kaže: „Ugovori sastanak s njim.”
Pristao sam.
Sjećam se da sam Battistino ime Donaghyju spomenuo
jedanput na telefonu koju godinu prije.
Rekao mi je: „Ne spominji mi njegovo ime na telefonu.
Ne smiju me povezati
s ičim poput primanja oklada,
klađenja ili čega sličnog.”
12. PROSINCA 2006.
Zato mu nisam rekao da se Battista želi naći s njim.
HOTEL MARRIOTT
Zašto svatko ima tako različitu priču o Marriottu?
Mislim da je…
Dave, možemo li na tren prekinuti?
Tommy me nazvao i rekao da želi večerati sa mnom.
Došao je s Battistom
i odmah sam mu rekao:
„Koji kurac on radi tu? Ne smiju me vidjeti s njim.”
Pogledao je Battistu pa zatim mene kao da je vidio duha.
Sjeli smo za stol. Battista kaže:
„Timmy, znam da Jacku govoriš za utakmice.”
Rekao je da zna da već par godina govorim Jacku na koga da se kladi
i da i on dobiva te podatke.
Rekao je da ih želi i dalje dobivati.
Rekao sam: „Ajmo raditi zajedno.”
„Ali daj da ja budem tvoj jedini suradnik.”
Battista je na salvetu napisao „2K”.
I onda podigne salvetu i kaže:
„Dat ću ti ovo. Daj ih meni.”
Dao sam mu najbolju moguću ponudu.
Ako dobijemo okladu, dat ću ti dvije tisuće.
2000 ZA SVAKI TOČAN ODABIR
Kad promašiš, nećeš to platiti.
BEZ KAZNE ZA NETOČNE ODABIRE
Samo mi odaberi pobjedničku stranu.
Tommy je otišao na zahod.
Ostao sam sâm s Battistom.
Kaže mi:
„Ne želiš da nazovemo NBA i kažemo im što radite.”
„A ne želiš ni da netko iz New Yorka
posjeti tvoju ženu i djecu na Floridi.”
Evo Bridget! Bridgetin prvi rođendan!
Kad je to rekao, uplašio sam se.
Ne toliko Battiste, koliko ljudi s kojima je zacijelo imao posla.
Jeste li spremni?
Zbog mog posla i moje obitelji
nisam imao izbora.
Bravo!
Da ti nije zaprijetio, bi li se kladio s njim?
Ne.
Da nije bilo toga, definitivno ne bih.
Zato što sam znao
da je budala i šupak.
Tko god je imao veze s njim
uvijek bi se udaljio od njega.
Timmy je bio oduševljen što će raditi s nama. Radi zarade.
Teška odluka. Mislim da je točno odlučio…
Od svih sranja koja sam učinio,
nikad mu nisam prijetio.
Nećeš pridobiti ljude tako da im prijetiš.
Dalje ćeš doći slatkorječivošću.
Nisam vidio da Battista prijeti Donaghyju.
Battista je ljut zbog toga
jer ne želi da ga se prikaže kao osobu koja prijeti obiteljima.
I ne mislim da je on takav.
Znam da nije.
Za mene to nije bilo pitanje života ili smrti.
Da jest, maknuo bih se odande.
Ne zanimaju me takva sranja.
Nakon našeg sastanka u Marriottu te večeri
sudio sam utakmicu Bostona kod Philadelphije.
BOSTON KOD PHILADELPHIJE 13. 12. 2006.
Dan prije sudio sam s Derrickom Staffordom.
Rekao je da misli da Mo Cheeks nema pojma što radi.
Da nije posvećen trenerskom poslu i još k tome:
Philadelphia je namjerno gubila kako bi imala bolji izbor na draftu.
Zato sam Battisti rekao da se kladi na Boston.
Telfair brzo dodaje Allenu. Allen kraj Iguodale za dva poena.
To mi se sviđa, brz prijenos igre.
Pierce zasad šutira 0 od 2.
Iguodala predriblao teren.
Vodi Philadelphija za sedam koševa, najviše dosad.
Iguodala oduzima loptu po drugi put i zabija.
Pierce za Allena, skok i pretrpljeni prekršaj.
Donaghy ulazi na teren.
Čovječe, zvižduci u Philadelphiji.
Ne sjećam se da sam ikad čuo da ovdje zvižde.
Svojoj momčadi!
Sve dulji niz poraza Philadelphije,
a Boston se penje na omjer 8 : 13 ove sezone.
DONAGHYJEV ODABIR POBJEĐUJE
Nakon te utakmice Battista je došao k meni i rekao:
„Timov nov nadimak je Elvis. On je kralj.”
I stvarno je bio kralj.
Battista se kladio,
a informacije je dobivao od Tommyja preko mene.
Nikad nisam razgovarao s Timmyjem. Samo s Tommyjem.
Timmy bi mi rekao na koga da se kladimo
služeći se imenima moje braće.
Brat Johnny odselio se. Bio je gostujuća momčad.
Moj brat Chuck ostao je ovdje, pa je bio domaća momčad.
On bi rekao: „Što ima? U Bostonu sam.”
Ja: „Hej, kako je Johnny?”
„Kako je Johnny?” Ili: „S kim je na Dan zahvalnosti?”
„Dobro, nazovi me sutra.”
Ja sam to prenosio Battisti.
Zaradio sam mnogo novca.
Oklade pod mojom kontrolom iznosile su po nekoliko milijuna.
Privlačio sam najistaknutije kockare na svijetu.
Naplaćivao im samo 0,25 % do 1 %. A dnevne oklade bile su u milijunima.
To je bila tiskara novca. Gotovina.
U Pepsi Centeru večeras gostuje Utah Jazz,
vodeća momčad Sjeverozapadne divizije…
Prije ove utakmice
Allen Iverson i Steve Javie godinama su se sukobljavali.
Neću moći vidjeti sve.
Dogodilo se toliko puta.
Dogodilo se da je Iverson zaprijetio Javieju.
Mi suci smatrali smo da je Iversona trebalo suspendirati.
Prije utakmice odlučili smo da ćemo mu suditi nošene lopte.
Znali smo da to čini i da to smijemo dosuditi,
ali nitko dotad nije.
Taj sam dan čak nazvao Javieja i rekao mu da gleda utakmicu
jer ćemo uzeti pravdu u svoje ruke.
Iverson.
Suđena je nošena lopta.
Bernie je to dosudio prvi put, ja drugi.
Situacija u kojoj će Iverson biti u nepovoljnom položaju, a time i Denver,
pa rekoh Battisti da se kladi na Utu.
DONAGHYJEV ODABIR: UTAH
Nuggetsi zaostaju samo šest poena. Iverson. Koš!
Želi i prekršaj. Smatra da ga je Fisher odgurnuo.
Tim Donaghy neće suditi prekršaj kad Iverson krene na koš.
Nuggetsi su večeras zabili 84 koša, najmanje ove sezone.
DONAGHYJEV ODABIR POBJEĐUJE
U nekim utakmicama mislio sam: „Moj Bože! Nemoj…”
On je… Neke su bile vrlo očite.
Svaku utakmicu gledao sam na rubu živaca.
Morao sam se opustiti.
Uzeti nekoliko tableta OxyContin. Smiriti se.
Uvijek sam prala Timovo rublje kad je došao kući.
Išla sam ubaciti njegovu NBA jaknu u perilicu.
Gurnula sam ruku u džep
i unutra je bio svežanj novca ove veličine.
Pomislila sam:
„Opa, to je mnogo novca!”
„Ne znam želim li znati odakle je.”
John Gotti bivši je šef obitelji Gambino.
Gotti je proglašen krivim 2. travnja
za ubojstvo, reketarenje, utaju poreza i druge zločine.
Gotti je triput izbjegao kazneni progon.
Zbog toga je dobio nadimak Teflonski don.
Bio sam član tima koji je sudski gonio Johna Gottija.
Nadgledao sam FBI-ev tim za obitelj Gambino 2006. g.
Bavili smo se istragama ubojstava,
međunarodnom distribucijom droge,
iznudama.
Imali smo mnogo prislušnih uređaja.
Jedan od perifernih snimio je nešto
o povjerljivim informacijama iz NBA-a.
Držimo suca u džepu.
Kako se zove?
SAVEZNI ISTRAŽNI URED (FBI)
Paul Harris bio je agent na tom slučaju.
Kaže: „Phil, doznali smo tri imena.”
Kako se zove?
Tim Donaghy.
Tim Donaghy nije mi uopće bio poznat.
Ali bila je riječ o aktivnom sucu NBA lige, što je bilo alarmantno.
Surađuje s nekim tko se zove Martino
i Battista
i često razgovaraju.
Zato što često razgovaraju,
informacije odlaze mafiji iz Philadelphije.
Kao i u inozemstvo.
A neke informacije odlaze i obitelji Gambino, koja je nas osobito zanimala.
Uvijek je bilo situacija
kad si sam s mislima u hotelskoj sobi.
Rekao sam si:
„Ne bih smio ovo raditi. Nije dobro.
Na kraju će me uhvatiti.”
Ali bili smo uspješni.
Dobivao sam po 2000 dolara za ispravan odabir,
a pogađali smo u 70 do 80 % slučajeva.
U nekom sam trenu zaboravio na Battistu i na prijetnje.
„Činit ćemo to do kraja godine. Zabavit ću se i onda je kraj.”
MIAMI KOD NEW YORKA 26. 2. 2007.
Sudio sam sa Staffordom.
Bio je prijatelj Isije Thomasa.
Znao sam da Stafford ne voli Pata Rileyja, nimalo.
I da će iskoristiti svaku priliku da ga ukori, jer bio je takav sudac.
DONAGHYJEV ODABIR: NEW YORK
Pat Riley traži prekršaj.
Umjesto toga tehnička pogreška Rileyja.
Vikao je na Derricka Stafforda.
Rose ulazi u zonu, dodaje Crawfordu.
Šutira za tri! Bum!
DONAGHYJEV ODABIR POBJEĐUJE
Timmy me nazvao navečer nakon svake utakmice
i pitao: „Dobar dečko?” A ja rekao: „Dobar dečko.”
Nakon svake utakmice.
Sad sam imao viška novca. Bio sam sretan.
Tommy bi došao na jednu od utakmica,
sa smeđom papirnatom vrećicom kao u filmovima i predao mi je.
Čudno je, ja sam to radio besplatno.
Ali reći ću ovo:
svaki put kad sam dostavio novac Timmyju, dao mi je dio.
Jedanput je Tommy donio tu smeđu vrećicu punu novca
i otišli smo u najljepši striptiz klub kao da smo rock zvijezde.
Išli bismo gledati striptiz.
Smijem li to reći?
Sudim s Joeom Crawfordom.
Koji tjedan prije posvadio se s jednim od spikera Miami Heata
i vlasnik Heata htio je da ga otpuste.
Suci se pogledavaju. Tim Donaghy i Joey Crawford.
Bio je glavni sudac lige
i mogao je raditi što je god htio.
Znao sam da će iskoristiti priliku da nekog ukori.
DONAGHYJEV ODABIR: ORLANDO
Još tri sekunde za šut.
Prekršaj Poseyja na Howardu.
S Joeom Crawfordom nema svađanja.
Tek drugi domaći poraz u veljači za Heat u posljednje tri sezone.
DONAGHYJEV ODABIR POBJEĐUJE
Velika proslava Kimina 40. rođendana.
Kupio sam joj naušnice koje stoje 10 000 dolara.
Ove naušnice bile su mi dar za 40. rođendan.
Nikad ih nisam skinula jer ću ih vjerojatno izgubiti.
Kupovao sam ono što inače ne bismo kupili.
Mama, vidi što sam dobila!
Jedan bih dan izgubio tri milijuna.
Idući dan dobio šest milijuna.
Dobro sam zarađivao.
Bio sam ugojena svinja,
šmrkao koku kao rock zvijezda.
Nabavljao sam Battisti hrpu tableta Percocet.
I sam si ih je nabavljao.
Uzimao je mnogo kokaina.
Mislim da sam mu nabavljao 3,5 g dnevno.
To je bio dio problema.
Arenas prolazi kroz obranu. Skače na O'Neala.
Za takvu igru Eddie Jordan volio bi da se sudi prekršaj.
Eddie nije nimalo zadovoljan Timom Donaghyjem.
Bit će vrlo blizu, ali…
Jednom smo promašili tri utakmice zaredom.
Tommy je rekao da ga je Battista nazvao vrišteći.
Nisam znao hoću li kod kuće naći svog psa zadavljenog,
obješenog na nekom drvetu, kao poruku.
Ali ono bitno je da nisam namještao utakmice.
Zato nisam to kanio učiniti
ni makar promašili deset zaredom.
Imao sam povjerljive informacije
i to je sve što mi je trebalo da odaberem točno.
Ma goni se!
On u džepu ima jebenu zviždaljku.
Ima lutrijsku srećku.
Samo da se zna, s Timmyjem sam se kladio na 47 utakmica.
Omjer nam je bio 37 : 10.
Trideset sedam naprema deset. Fantastičan omjer.
POSTOTAK POGODAKA 78,7 %
Tim Donaghy, Elvis,
kontrolirao je ishod.
Elvis je bio kralj rocka.
Timmy je bio kralj namještanja utakmica.
MARRIOTT, ZRAČNA LUKA PHILADELPHIA
Dogovorili smo se u Marriottu.
„Začepi gubicu.”
Koristili smo riječ „brusnice”.
Šifra je bila „brusnice”. „Začepi gubicu.”
Ostaje među nama.
Drži se jebene priče.
Šuti i ne govori nikomu.
Ali znamo da on to nije učinio.
Battista je davao te odabire tipovima
koji su zarađivali silne milijune
za zločinačku obitelj Gambino.
Battista uvijek tvrdi da nije bio povezan s mafijom u New Yorku,
a jednom tjedno vozio je kako bi dostavio ili preuzeo novac.
Nisam bio mafijaš.
Ali… Jesam li katkad s njima večerao?
Hvala kurcu da jesam.
Okretali smo brdo novca. Protokoli su bili važni.
Da nisam bio za tim stolom, pitali bi: „Tko si pak ti?”
POJEDINOSTI JAMES BATTISTA
Analizirali smo mnogo stotina telefonskih zapisa.
Doznali smo
da je Battista zarađivao za mafiju.
Je li on bio netko tko ide na svadbe?
Je li išao na sprovode? Je li zalazio u klubove?
Nije.
Nije bio formalni član mafije.
Ali, htio on to priznati ili ne,
zarađivao je mnogo novca za sve njih.
Koliko smo mi znali,
između 20 i 30 milijuna dolara.
Bio sam na plaži u South Beachu u Miamiju.
Zazvonio mi je mobitel. Poziv sa skrivenog broja.
Javio sam se.
„Bok. Ovdje agent Paul Harris.”
Zove me FBI.
OPERACIJA TEŽAK PREKRŠAJ
Operacija Težak prekršaj bio je naziv te posebne istrage.
Kad vam policija pokuca na vrata,
većina ljudi doživi neku vrstu šoka.
Osobito prvi put.
Usrao sam se.
Toliko sam se usrao da cijeli tjedan nisam jeo.
A kad sam se vratio kući, bili su ondje.
Uručili su mi poziv da dođem pred porotu.
„Vidimo se za jedan tjedan.”
POZIV ZA SVJEDOČENJE PRED VELIKOM POROTOM
Dnevno sam išao na tri sastanka alkoholičara.
Usred jednog sastanka dobijem poruku:
„Jimmy, vani su dva agenta FBI-a. Traže te.”
Odgovorim: „Niz ulicu je lokal.
Nađemo se ondje na kavi.”
Sjeli smo. Rekli su mi: "Moraš doći porazgovarati s nama.
Postat će ozbiljno.
Iznuđivanje, pranje novca, namještanje utakmica.
Smiješi ti se 25 godina zatvora.”
„Jimmy, ili uđi u vlak ili će te taj vlak pregaziti.”
Kažem im: „Jebite se. Nisam cinker.”
Ja i moja obitelj preselili smo se na Floridu.
Imali smo lijepu kuću.
Sretan rođendan ti!
Živjeli smo sjajno.
Moja su djeca odlično napredovala.
Meg, pusti!
Bio sam na vježbalištu za golf u klubu Lakewood Ranch.
Spremao sam se isprobati nove palice.
Mobitel mi je neprestano zvonio. Javio sam se. Zvao me Tommy.
Rekao je: „Slušaj, moram ti nešto reći.”
Pitao sam što. Rekao je: „FBI je bio ovdje.”
„U par navrata.”
Rekoh mu: „Tommy, bili su ondje dva-tri puta,
a tek sad mi to kažeš?”
Došao je u vozilu za golf, ušao u kuću
i sjećam se njegovih riječi:
„Taj jebeni Tommy.”
Nikad nije tako govorio o Tommyju.
Rekao je: „Moramo razgovarati.”
Bio je u položaju fetusa na krevetu
i rekao: „Uzeo sam neke novce
i upetljao se u nešto.”
U glavi mi je kliknulo.
Znala sam da se kladi na svoje utakmice.
Plakao je i jecao.
Zagrlila sam ga i rekla: „Znaš što? Prebrodit ćemo to.
Sve će biti u redu.”
Izašla sam iz sobe, zatvorila vrata,
otišla u kuhinju i povratila u sudoper.
Kad me Tommy nazvao, znao sam da sam najebao.
Kad si usred nečeg takvog,
ne spavaš, ne jedeš. To te…
Cijelog te pojede.
Gube 2 : 0 u utakmicama.
Giambi zamahuje i promašuje.
Sjedio sam kod kuće i gledao utakmicu Yankeeja.
Nazvao me Tim.
Pitao je možemo li se naći tu večer.
TIMOV ODVJETNIK
Upoznali smo se u restoranu.
Vidio sam da je shrvan i u lošem stanju.
Moja instinktivna strategija u svakom od slučajeva
jest da se borim.
Ne volim surađivati. Volim se boriti, ići na suđenje.
Moja je prva reakcija bila da se to da obraniti.
U početku se i dalo obraniti s pravnog i strateškog gledišta.
Ne s emotivnog gledišta.
Tim je morao priznati.
Morao je.
Osim toga, nismo znali što ostali upleteni rade.
Nisam znao gdje je Baba. Izlazio je s odvikavanja.
Znao sam da je Tommy bio pred velikom porotom,
što je uvijek opasan znak.
Morali smo donijeti stratešku odluku
da odemo državnom odvjetniku i u potpunosti surađujemo.
To smo i učinili, za 48 sati.
Nikad nisam brže klijenta odveo onamo.
Izašao sam pred veliku porotu.
Tužitelj me pitao:
„Što ste radili na telefonu s Donaghyjem 9000 minuta mjesečno?”
Rekao sam da smo razgovarali o obiteljskim temama.
On kaže: „Stanite! Čuli ste to. Lagao je.”
Valjda je htio da kažem da smo razgovarali o košarkaškim utakmicama koje je sudio.
Kaznili su me zbog krivokletstva.
Sjećam se kad mi je tužitelj prišao i rekao:
„Martino, tvoj kompa Tim odsudio je posljednju NBA utakmicu.”
Pomislio sam: „Sranje, čovječe. Najebali smo.”
Tata će me ubiti.
Hajde.
Idemo, dušo!
Warren Flagg bivši je agent FBI-a.
Najbolji mi je prijatelj.
Povjerio bih mu svoj život.
John Lauro uključio me u ovaj slučaj.
Trebao je nekoga tko će mentalno parirati Timu Donaghyju
i također ga pripremiti za najnapornije moguće ispitivanje
nekoga tko želi surađivati sa sudom.
Zato je nazvao mene.
Najgore što možete učiniti u Timovoj situaciji
jest surađivati, a ne reći cijelu istinu.
Uhvate li vas u jednoj laži, gotovo je.
I otići ćete u zatvor na 10, 15 godina.
Rekao sam Timu:
„Ne možeš biti malo trudan.”
„Ili jesi trudan ili nisi.”
„Budeš li malo trudan, odrezat će ti jajca.”
Na prvom sastanku s FBI-em
Lauro je došao s Philom Scalom.
Scala se odmah nagnuo preko stola,
uperio mi prst u lice i rekao:
„Samo da znaš, uhvatio sam Johna Gottija.
Sjediš na istoj jebenoj stolici kao i John Gotti.
Ako mi kaniš lagati, radije odmah ustani i gubi se.”
Govorio je da nikad nije namjestio utakmicu.
„Kladim se, ali ih ne namještam.”
A ja kažem: „Tim, sereš.”
„Čim se kladiš na utakmice,
to ti narušuje i kvari prosudbu.”
U prostoriji su bili nekoliko državnih odvjetnika,
agenti FBI-a, i svi su me rešetali u vezi s namještanjem utakmica.
Rekoh: „Slušajte.
Nisam ih namještao.
Imao sam jedan od najboljih postotaka dobrih odluka kao NBA sudac.
Bio sam treći od ukupno 60 sudaca.”
Pitao sam kako mogu imati takve ocjene i namještati utakmice.
Mnogi veliki autori i filozofi kažu:
kad si lažeš prvi put,
i onda si lažeš drugi, treći, četvrti put,
ti postaneš ta laž.
Lažeš ženi. Lažeš djeci.
Lažeš roditeljima.
Lažeš ljudima s kojima radiš.
Lažeš samom sebi.
Nikad ne možeš živjeti u miru
kad ti se život pretvori u laž.
U košarci se pojave najmanje
tri ili četiri situacije u svakoj utakmici
kad moraš donijeti prosudbu.
A tvoja je prosudba iskvarena jer si se kladio na tu utakmicu.
Tim Donaghy, sudac van terena, kasno je dosudio…
Moraš priznati da si možda krivo dosudio.
Ne znam što je to vidio.
Ako to ne shvatiš,
neće biti ništa od sporazuma o suradnji.
SAD PROTIV TIMOTHYJA DONAGHYJA
Pomirio se sa činjenicom da mu je prosudba bila iskvarena.
Ajme. To je grozno.
Morao sam potpisati dokument u kojem je pisalo da je moguće
da sam podsvjesno utjecao na igru zbog oklada.
Ne znam što je to točno značilo, ali tada me nije bilo briga.
Potpisao bih bilo što. Bio sam istrošen.
Samo sam htio da sve završi.
Tijekom najmanje tri godine klađenja…
2003. - 2007. G.
…priznao je da se kladio na više od 100 utakmica.
KLADIO SE NA VIŠE OD 100 UTAKMICA
No nitko u NBA-u nije ništa primijetio.
Da je namještao utakmice naočigled,
povjerenik bi to znao, kao i Timovi suradnici.
A i vlasnici klubova.
I igrači bi znali. Skrenuli bi pozornost na to.
Zbog toga je Tim govorio:
„I drugi su bili upleteni.”
Vjerovao je da se to proteže do vrha.
Dobro došli u Nacionalni košarkaški savez (NBA).
Sudio sam onako kako su htjeli u NBA-u.
Ako su rekli da se tu večer usredotočim na nešto,
ja sam se na to usredotočio.
David Stern ligu je izgradio na poslovnom modelu
koji ističe određene ključne igrače,
određene visoko profilirane momčadi.
Tim je imao nevjerojatan uvid
u povezanost tog poslovnog modela i sudaca
i kako oni sude utakmice u stvarnom vremenu.
To je ono što je govorio FBI-u.
Svaka utakmica doigravanja značila je za ligu desetke milijuna,
pa su htjeli da dvoboji doigravanja što češće odu prema sedam utakmica.
Čiste pobjede nisu bile dobre za bilancu lige.
Lakersi su pred ispadanjem iz doigravanja.
Kingse od NBA finala dijeli samo jedna utakmica.
Nisam sudio utakmicu doigravanja između Lakersa i Kingsa.
Ta je utakmica zabilježena
kao najlošije suđena utakmica u povijesti NBA lige.
Bibby pod košem.
Srušen na tlo, no nije suđen prekršaj.
Lakersi se nadaju otići u Sacramento na sedmu utakmicu.
Petica na Webberu.
Ovo je užasna odluka.
Pred njim je i doći će… O, lakat!
Da. Pregazio je Mikea Bibbyja.
Trebao je biti prekršaj u napadu.
Ta tri suca koja su sudila tu utakmicu
idu dalje i još dobiju bonus nakon toga što su učinili?
Sedma utakmica,
u nedjelju navečer, u Sacramentu.
Gdje toga još ima?
U kojoj profesiji?
Mnogi ljudi o kojima je Tim govorio…
NBA-ov povjerenik David Stern…
Među njima su bila neka važna imena.
Počeli su me nazivati iz sjedišta FBI-a i govoriti:
„Imamo nov trag. Pogledaj ovo.”
Neki suci bili su povezani s upravom, vlasnicima klubova i igračima.
Tu smo promatrali deset sudaca.
Devet ih je bilo uključeno u kockanje u kasinu.
Dvojica su se kladila na sportske rezultate.
Agenti su htjeli vidjeti
možemo li potvrditi neke Timove navode.
Htjeli smo na njega staviti skriveni mikrofon.
Tim je trebao biti glavni igrač u vrlo važnoj tajnoj operaciji.
Nosio bi mikrofon i vratio se u NBA
kao povjerljivi doušnik.
Uz pomoć mikrofona mogli bi proširiti istragu.
Koliko je još ljudi bilo upleteno?
Istraga se mogla silno proširiti.
Kao istražitelj organiziranog kriminala
ne razgovaraš ni s kim osim ako baš mora znati.
Po meni u tom trenu NBA nije morao znati.
Ali moj je nadređeni znao mnogo o sportu.
Kaže: „Mislim da je ovo dobra ideja.”
Dobili smo uputu da će nam povjerenik sigurno pomoći sve razotkriti.
Rekao sam: „U redu.”
David Stern u svom okruženju definitivno je bio šef.
Nitko nije sumnjao u njega.
Otišli smo u njegov ured.
22. LIPNJA 2007.
Sjeli smo za stol i on kaže: „Slušajte,
želimo surađivati s vama.
Dat ćemo vam videozapise, možete razgovarati s ovim, s onim,
i što god želite, dobit ćete.”
Dali su nam pristup svemu i svačemu.
Čak smo razgovarali s promatračima.
Promatrači, čiji identitet nije poznat sucima,
procjenjuju učinak svakog od tri suca utakmice.
Rekli su: „Nema ničeg neispravnog.
Suđenje je točno tako kako treba biti.”
U tom trenutku odbaciš sve što imaju reći.
Jer brane svoje interese i govore ti što su se unaprijed dogovorili.
Dobili smo ono što su nam htjeli dati,
ali za nas je to bilo sranje.
Koliko god da poštujem Phila Scalu,
napravio je strašnu pogrešku
otišavši u NBA i rekavši im
da imamo suca koji je ugrozio košarkašku igru.
NAKON ŠEST DANA
NBA PRODULJUJE TELEVIZIJSKI UGOVOR
8-GODIŠNJI UGOVOR 930 MILIJUNA GODIŠNJE
Phil Scala otišao je u Sternov ured.
Odmah nakon toga
obnovili su sve ugovore
sa svim mrežama koje su prenosile utakmice NBA lige.
Potpisao je dogovor vrijedan 7,4 milijarde dolara.
NBA nije trebao dobiti toliko.
Znali su za lošeg suca
i za mogućnost razotkrivanja drugih loših sudaca.
TV mreže imale su posla s nekim tko je imao povjerljive informacije,
ali nije rekao drugoj strani što zna.
A to bi znatno smanjilo cijenu dogovora.
Dakle, netko je bio izigran.
NBA PORIČE DA SU NJIHOVI MREŽNI PARTNERI BILI NEZADOVOLJNI
ZBOG NAČINA NA KOJI JE LIGA VODILA PREGOVORE 2007. G.
*ODGOVOR NBA-A
Tim je bio potpuno spreman nositi mikrofon
i otići u srce NBA-a da razotkrije unutarnje igre.
Presudno je bilo vrijeme.
Jer kad se ta priča objavi, nitko ni s kim neće htjeti razgovarati.
Svi će biti na oprezu.
A onda, iznenada,
došlo je do curenja informacija u medije.
To je uništilo tajnost naše tajne operacije.
20. SRPNJA 2007.
Zapanjujuća ironija.
Osobu angažiranu za to da se igrači drže pravila
sumnjiči se da vara radi novca.
Suca veterana optužuje se za klađenje i donošenje pogrešnih odluka.
Sudac NBA lige možda se kladio na utakmice koje je sudio.
Dugogodišnji sudac Tim Donaghy…
Lice mi je bilo na svim televizijama diljem zemlje.
-Tim Donaghy. -Tim Donaghy.
Tim Donaghy.
Priča je objavljena u New York Postu.
Bila je u svim vijestima.
Vijest s naslovnica diljem grada…
Naslov je bio: „Namještene NBA utakmice.”
„NBA sudac pod istragom.”
Grozno za sve uključene. Ovo nikome nije zabavno.
Vrlo ozbiljan problem. Vjerujem da će ga tako i tretirati.
Jedan negativac strašno je pogriješio.
Platit će. I NBA će za to dugo plaćati.
Ovo je najozbiljnija i najgora situacija
koju sam ikad doživio.
Ljudi su mi parkirali ispred kuće. Helikopteri letjeli iznad kuće.
Živjeli smo u zatvorenoj zajednici,
ali novinari su potkupili čuvara
da ih pusti unutra.
Bio sam u pubu i moja je fotka počela iskakati na svim TV postajama.
Došao je neki klinac i pokazao mi New York Post.
Lice mi je bilo na naslovnici. Tražio me da se potpišem.
Pomislio sam: „Jebote.” I potpisao se.
TV ekipe bile su mi parkirane pred kućom.
Kad sam išao šetati psa… Stalno su mi bili za vratom.
Pratio sam sve vijesti.
Mislim da su novinari dobili glavninu priče.
Odvjetnici bivšeg suca T. Donaghyja imaju dokumente u kojima se tvrdi
da su čelnici NBA-a utjecali na suce
da donose odluke u korist omiljenih momčadi.
On je lajavi svjedok pokajnik
koji pokušava dobiti što manju kaznu.
Dvije su mogućnosti:
pokvareni tip koji pokušava skrenuti pozornost sa sebe
tvrdeći da su i svi ostali to radili.
Ili: NBA je u problemima do grla.
Optužbe da manipuliramo utakmicama,
te optužbe ili činjenice na kojima se temelje lažne su. Nije tako.
Govorilo se da nas jedan tjedan dijeli od toga da NBA postane
kao Udruženje američkog hrvanja.
K tome su i treneri počeli govoriti: „Znao sam da je ta utakmica namještena.”
To je bila jedna od najgore odsuđenih utakmica koje sam ikad vidio.
Suđenje je bilo potpuno nakaradno.
A igrači su govorili: „Znao sam da se taj tip naslanja na mene.”
Ljudi skupo plaćaju da vide ove igrače,
a netko pokušava preuzeti igru.
Ali nismo bili proaktivno sposobni
to snimiti ili potvrditi.
Sud je donio zabranu iznošenja detalja.
Kako biste doista razumjeli ovaj slučaj,
morate znati kako je došlo do curenja informacija.
Ne znam je li Stern odgovoran za curenje priče.
Ne znam to i neću to reći.
Nije bilo u našem interesu ni u interesu FBI-a da se to učini.
No bilo je u interesu NBA-a da ta priča procuri.
To je okončalo istragu.
NBA PORIČE ODGOVORNOST ZA CURENJE PODATAKA O ISTRAZI FBI-A U MEDIJE.
*ODGOVOR NBA-A
15. KOLOVOZA 2007.
SUDNICA SJEDINJENIH DRŽAVA
U Brooklynu je bivši NBA sudac danas priznao krivnju za dvije optužbe
o umiješanosti u skandal s klađenjem u NBA-u.
Priznao je da se kladio na utakmice koje je sudio.
Priznao sam krivnju za kockanje i telekomunikacijsku prijevaru.
Definitivno sam nešto skrivio.
To je vjerojatno pošteno.
Danas popodne na saveznom sudu
42-godišnji James Battista i 41-godišnji Thomas Martino
optuženi su za to da su imali koristi od Donaghyjevih povjerljivih informacija.
Razmišljao sam o tome da poreknem krivnju.
Battista mi je stalno govorio da ništa ne znaju.
On im nije kanio reći ni riječ, kud puklo da puklo.
-Želi li vaš klijent nešto reći? -Ne želi. Hvala.
I cilj mu je bio da ni ja to ne učinim.
Unajmio sam najbistrijeg branitelja za kojeg sam znao.
To je bio Jack McMahon.
McMahon. M-c-m-a-h-o-n.
-A vaše ime? -Jack.
Jack. Hvala.
Prihvatio bih nezakonito kockanje jer sam se kockao za život.
Prijavljivao sam na to porez.
Ali prijevara i telekomunikacijska prijevara, za što su me teretili,
doživotno bi me sjebali.
Zato mi je stav bio: „Ne prihvaćam to. Radije ću na suđenje.”
Moju strategiju promijenilo je kad je tužitelj
htio da moja mama izađe pred veliku porotu, a imala je rak.
Cijedili su moju obitelj.
Moj je brat išao pred porotu. I ja.
Ali nisam htio da ide i moja mama.
Zato sam se prijavio.
I drago mi je što jesam.
Priznao sam telekomunikacijsku prijevaru.
Da sam koristio mobitele za varanje NBA-a.
Tommy Krivokletnik Martino.
Timmy Elvis Cinker Donaghy.
Kad je bilo najvažnije,
nisu bili brusnice.
Nisu bili brusnice. Izlajali su se.
Ostali smo samo ja
i moj odvjetnik Jack McMahon.
Rekao sam si: „Samo izdrži. Oni će popustiti.”
Htio sam ići na suđenje i otišao sam u NBA.
Imao sam toliko informacija da će ili raditi sa mnom ili protiv mene.
Rekao sam im da ćemo pozvati sve suce NBA lige da svjedoče.
Bio sam umoran, iscrpljen.
Iznenada, Jack me mahnito zove na telefon.
Netko je zvao njega da napravi dogovor sa mnom.
Kaže: „Samo moraš priznati nezakonito kockanje.”
Odustali su od najvažnijih optužbi.
PRIJEVARA, TELEKOMUNIKACIJSKA PRIJEVARA, NEZAKONITO KOCKANJE
Bio sam zadovoljan, ali sam si mislio:
„Jebote, David Stern kontrolira sve.”
NBA NIJE NIKAKO UTJECAO NA IČIJE PRIZNANJE KRIVNJE.
SAVEZNE VLASTI SLOŽILE SU SE DA LIGA NIJE VRŠILA UTJECAJ.
NBA nije želio da dođe do suđenja,
bilo meni ili Battisti.
Nimalo ne sumnjam da bi to suđenje bilo krvoproliće za NBA. Bez sumnje.
Ljudi više ne bi vjerovali košarci.
Okrivili bi suca kad god njihova momčad izgubi.
Bilo to točno ili ne.
Jednom kad izgubiš integritet, teško ga je vratiti.
Pročitat ću izjavu povjerenika Davida Sterna.
„Tim Donaghy ponovio je optužbe protiv bivših kolega,
sudaca NBA lige, kao i protiv NBA-a.
Te optužbe u potpunosti su istražili FBI i državno odvjetništvo.
Uz to, NBA je zadužio Lawrencea Pedowitza
da provede opsežnu neovisnu reviziju programa suđenja u NBA-u.
Ta revizija pokazala je
da temeljne vrijednosti NBA-a, neutralnost i odgovornost,
nije ugrozio nitko osim g. Donaghyja.
IZVJEŠĆE: DONAGHY JEDINI KRIVAC
-Jesi li bio unutra? -Nisam. A ti?
Da, dobio je 15 mjeseci.
Da, čujem 15 mjeseci. I tri godine uvjetno.
29. SRPNJA 2008.
Kazna mi je bila 15 mjeseci u saveznom zatvoru Pensacola.
Mislio sam da ću bez prethodnog policijskog dosjea
i zbog surađivanja s vlastima
možda dobiti uvjetnu kaznu.
Ni u ludilu nisam mislio da ću ići u zatvor na 15 mjeseci.
Kaznili su me na godinu i dan u zatvoru.
Bio sam u zatvoru MDC Brooklyn.
I Battista je bio sa mnom.
Dobio sam 15 mjeseci, što je…
Hvala ti, Bože.
Kako petogodišnjem djetetu objasniti da mu tata ide u zatvor? Razumijete?
Rekla sam im da je tata pogriješio,
da je uzeo novce koje nije smio uzeti,
pa je zato morao ići u kaznu.
Da.
Kim se odselila.
Rekla je da želi razvod.
Vozio sam preko mosta Skyway i mislio:
„Najbolje da izađem iz auta i skočim.”
Gledajući to iz šire perspektive,
što je učinio i koje je lekcije naučio,
mislim da je prošao
lako.
Imao je posla s NBA-om,
s mnogo moći, utjecaja i novca.
Stern je skupio malu vojsku kako bi se pobrinuo za to
da ovo ne uzrokuje znatnu štetu.
I znate što?
On je bio idealan primjer toga.
A u našoj istrazi desetaka područja informacija koje smo dobili od Tima
u jednom je trenu postalo jasno
da nećemo optužiti nikoga drugog.
Je li Phil radio za NBA? Nije radio za vlasti,
jer zašto nisu gonili sve ostale?
Šezdeset sudaca NBA lige ispitano je u vezi s kockanjem.
Njih 45 priznalo je.
*52 SUCA *PREMA IZVJEŠĆU PEDOWITZA
Jesu li Phil i njegovi momci otišli za njima?
Zašto? Tatica Stern rekao je:
„Riješite to sranje!”
Nisu mu mogli ništa.
Stern vam je ponudio posao za vrijeme istrage.
Je li to istina?
Stern me odvukao u stranu.
Kaže: „Trebam ljude poput tebe.”
Jesam li tražio posao?
Bih li ikad razmišljao o tome da radim za nekog koga istražujem?
Ni blizu.
Dali su Timu mirovinu. Dobio je minimalnu kaznu.
Vjerujem da su David Stern, Tim Donaghy i Phil Scala radili zajedno.
Pojednostavimo to. Bio je odmetnuti sudac.
Sve što Battista kaže…
Tip je seronja.
Ništa što izađe iz njegovih usta nije istina.
Mislimo da imamo
odmetnutog, izoliranog kriminalca.
Smatrali smo da većina sudaca
donosi odluke pošteno na temelju svog viđenja utakmice.
Koliko znate, vi ste jedini sudac koji se kladi?
Koliko znam, da.
Ne podnosim doušnike i cinkere,
a najviše ne podnosim ljude koji ne govore istinu.
To je bilo zataškavanje od početka.
NBA već ispašta zbog priznanja suca Tima Donaghyja.
Telefonski zapisi pokazuju da je Donaghy često zvao drugog suca
tijekom sezone 2006./2007.
Dok se Donaghy kladio na utakmice, uputio je 134 poziva Scottu Fosteru
prije i poslije utakmica.
Mislim da je Donaghy surađivao s još jednom osobom.
S još jednim sucem.
Zvao se Scott Foster.
Pogledajte Timmyjeve telefonske zapise.
U 42 od 45 utakmica
Timmy i Scott razgovarali su prije i poslije utakmice.
U nekoliko navrata i na poluvremenu.
Je li mi Timmy ikad spomenuo da je to bio Scott Foster?
Nikad.
Pitao sam Tommyja: „Jebote, tko je taj tip?”
Bio sam prisutan u par navrata kad je Tim zvao Fostera.
Ne znam o čemu su razgovarali. Izašao bi iz sobe da razgovaraju.
Foster i ja bili smo bliski prijatelji.
Koliko god to čudno zvučalo, telefonom smo razgovarali nekoliko puta dnevno.
Razlog za toliki broj telefonskih poziva
bio je samo šala, zabava i čavrljanje o raznim stvarima.
Foster nije imao pojma što se događa.
FBI je proveo cjelovitu istragu i oslobodio ga sumnje.
On nije imao veze s ovime.
FOSTER, OSLOBOĐEN SUMNJE U SKANDALU S KOCKANJEM…
Foster i Fraher raspravljaju.
Time se trebalo pozabaviti.
Scott je NBA sudac. Upravo sudi utakmice doigravanja.
Ovo je odluka Scotta Fostera. On je to dosudio.
Kako se to može nazvati prekršajem nad Crowderom? Foster je to učinio!
Kad god ga vidim u utakmici, pomislim: „Ta jebena pizda.”
Od ostalih vijesti, sudac Scott Foster nije optužen u skandalu s klađenjem.
Izvještaj Pedowitza potvrđuje da Foster nije bio umiješan u Donaghyjev prekršaj.
Znam zašto su se Fosteri morali udaljiti od nas.
Smatrala sam ih jednima od najbliskijih obiteljskih prijatelja.
Nakon svega više se nikad nisam čula sa Scottom i Paulom Foster.
Prilično sam sigurna da je NBA…
Ispričavam se, treba mi trenutak.
Slobodno ustanem?
Sjećam se, rekao sam Flaggu:
„Ne znam što ću sad raditi.
Kako ću uzdržavati djecu. Nitko neće htjeti blizu mene.”
Kaže mi: „Samo nastavi priznavati da si pogriješio. Sve će ispasti dobro.”
I imao je pravo.
Izašao sam iz zatvora 2009. g.
Ovdje Tim Donaghy. Komentirat ću četvrtu utakmicu Bullsa i Heata.
Prodavao sam sportske odabire.
Želim podijeliti svoju priču…
Radio sam u centru za liječenje od kocke.
Suče, makni se s puta!
Što god sam trebao učiniti, učinio sam.
Naposljetku sam počeo ulagati u nekretnine
i postao stanodavac.
Savezne vlasti zanimalo je koliko je novca Tim zaradio.
Mislim da je ispalo oko 35, 40 tisuća.
ODUZIMANJE IMOVINE KAŽNJENIKA
Šokiralo me koliko je novca dobio
za to što je učinio.
Mafija je zarađivala milijune dolara.
On je na stolu ostavio stotine tisuća.
Ako snimate moju novu kuću,
moj Range Rover,
ne želim da ljudi misle: „On bi trebao biti u oskudici.
Odakle tom tipu sav taj novac?”
Razumiješ?
Mislim da je tvoja zabrinutost da ćeš izgledati dobrostojeće
problematična samo ako si zaradio
više nego što si rekao.
-Zar ne? -Da. Naravno.
-Jesi li zaradio više nego što si rekao? -Ne znam.
Mnogo je novca prošlo kroz naše ruke.
I jako smo se zabavili.
I…
Uhvatili su nas.
Nadam se da će ljudi koji ovo gledaju vidjeti da sam bio iskren i da sam
govorio istinu
od početka do kraja.
Slušajte, namještao sam NBA utakmice.
Znam da jesam.
Ako drugi ne mogu reći istinu, u redu je.
Ja noću spavam kao beba.
Mislim da će s godinama i mudrošću
moći vidjeti širu perspektivu i reći:
„Ipak nisam obavio posao kako treba.”
Netko će reći: „Znači, namještao si.”
Doći će vrijeme kad će postati mudar i reći:
„U redu.”
Ali to on treba reći.
Nikad to neće priznati.
Ni na samrtnoj postelji. Nikad to neće priznati.
Nitko osim Tima nikad neće znati.
Lagao bih da kažem da ne bih rado da i dalje
trčim parketom zajedno s najboljim sportašima na svijetu.
Mnogi momci s kojima sam sudio
bili su mi veliki prijatelji i boli me saznanje
da sam to odbacio.
Volio bih da sam još ondje.
Pitao sam te jesi li zaradio više nego što si ljudima rekao
i odgovorio si da ne znaš.
Je li to iskreno?
Ne sjećam se da sam to rekao. Ako jesam, možda nisam razumio pitanje.
Dobro.
Jesi li zaradio više nego što si rekao?
Apsolutno ne.
DONAGHYJEV SURADNIK JACK CONCANNON NIJE OPTUŽEN ZA POVEZANOST.
NISU OPTUŽENI NI ČLANOVI KOCKARSKOG SINDIKATA „ŽIVOTINJE”.
2018. G. NBA JE PRIGRLIO SPORTSKO KLAĐENJE
U SURADNJI S TVRTKOM MGM RESORTS KAO SVOJIM PRVIM SLUŽBENIM PARTNEROM.
KAŽU DA ĆE TO PARTNERSTVO ZAŠTITITI INTEGRITET KOŠARKE,
ANGAŽIRATI GLEDATELJE I UČINITI TRANSPARENTNIJIM SPORTSKO KLAĐENJE,
INDUSTRIJU TEŠKU MILIJARDE DOLARA.
Optužbe protiv jednog košarkaškog suca
da se kladio na ishod utakmica
potresaju NBA.
Bome sam si sjebao život.
NEISPRIČANE PRIČE 2
Baš kao vedar ljetni hit, priča Mantia Te'oa nije stvarna.
Okrutna, uvrnuta prevara.
Bio je to najdulji niz pobjeda u povijesti sporta.
Ovo je najljepši dan u povijesti australskog sporta!
AND1 je zarađivao milijune dolara.
Ali jesu li nas poštovali?
Košarka AND1, dušo!
Začepi gubicu!
Ostaje među nama.
Drži se jebene priče.
Ne može čudnije od ovoga…
Donaghy je pod istragom.
Vijest s naslovnica diljem grada.
Ona doslovce nije postojala,
osim kao mrtva djevojka iz priče Mantia Te'oa.
NEISPRIČANE PRIČE
Mislio sam:
„To bi bilo jebeno ludo da nije istina!”
Prijevod titlova: Dag Drempetić-Čonkić